Oud-Springbokbreier se vrou verdrinkOud-Springbokbreier Peter de Villiers (September 2011) (Foto: AFP PHOTO/Stephane de Sakutin) Die voormalige Springbokbreier Peter de Villiers se vrou het glo Maandag in ŉ swembad in Gqeberha in die Oos-Kaap verdrink. Kapt. Sandra Janse van Rensburg, woordvoerder van die polisie, sê SAPD Walmer doen ŉ geregtelike doodondersoek ná ŉ vrou se liggaam Maandagmiddag in ŉ swembad in Fairview aangetref is. Plaaslike media het die vrou uitgeken as die 62-jarige Theresa de Villiers. “Die oorledene is van die Paarl maar het by familie in Gqeberha gekuier. Sy is omstreeks 12:00 deur ŉ familielid in die swembad gevind. Die omstandighede rondom die verdrinking word ondersoek. Vuilspel word nie vermoed nie.” Peter de Villiers was van 2008 tot 2011 afrigter van die Springbokke. Die egpaar het in 2019 hul dogter Odile weens kanker aan die dood afgestaan. Sy was 28 jaar oud. GOOD extends its most heartfelt condolences to Peter de Villiers, former SA rugby coach and GOOD Councillor, on the… Posted by Good on Monday, April 4, 2022